pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ คุมเข้มมาตรการป้องกันการแพร่ระบาดของไวรัสโควิด-19 [กระทรวงคมนาคม]
วันอังคารที่ 26 พฤษภาคม 2563
รถไฟฟ้าแอร์พอร์ต เรล ลิงก์ คุมเข้มมาตรการป้องกันการแพร่ระบาดของไวรัสโควิด-19 [กระทรวงคมนาคม]
รถไฟฟ้าแอร์พอร์ต เรล ลิงก์ ยังคงคุมเข้มมาตรการป้องกันการแพร่ระบาดของไวรัสโควิด-19 และมาตรการอํานวยความสะดวกในระบบรถไฟฟ้า เพื่อช่วยอํานวยความสะดวกและสร้างความปลอดภัยในการใช้บริการให้แก่ผู้โดยสาร พร้อมขอความร่วมมือผู้โดยสารเหลื่อมเวลาในการเดินทาง
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด เปิดเผยว่า แม้สถานการณ์การแพร่ระบาดของไวรัสโควิด-19 ในประเทศมีแนวโน้มดีขึ้น แต่บริษัทก็ไม่ได้นิ่งนอนใจ และยังคงเข้มงวดในมาตรการ ป้องกันการแพร่ระบาดของไวรัสโควิด-19 ที่บริษัทได้ดําเนินการมาตลอดอย่างเข้มงวด ไม่ว่าจะเป็นการตั้งจุดคัดกรองตรวจวัดอุณหภูมิผู้โดยสารที่มาใช้บริการก่อนเข้าสู่ระบบรถไฟฟ้า , จัดเจ้าหน้าที่ทําความสะอาดทั้งในพื้นที่สถานีรถไฟฟ้า และภายในขบวนรถ , จัดเจ้าหน้าที่สังเกตการณ์ และเฝ้าระวังสถานการณ์การแพร่ระบาดตลอดเวลาเพื่อให้ความช่วยเหลือได้อย่างทันท่วงที
นอกจากนั้นบริษัทยังให้ความสําคัญกับความเข้มงวดในการเว้นระยะห่างทางสังคม (Social Distancing) โดยขอความร่วมมือผู้โดยสารปฏิบัติตามแนวทางต่างๆ ได้แก่ ขอความร่วมมือให้ผู้โดยสารเว้นระยะห่าง 2 เมตรขณะรอซื้อตั๋วโดยสาร และตรวจวัดอุณหภูมิ , ขอความร่วมมือผู้โดยสารยืนในระยะห่างที่เหมาะสมขณะใช้ลิฟต์ และบันไดเลื่อน , ขอความร่วมมือผู้โดยสารทุกท่านสวมใส่หน้ากากอนามัยก่อนเข้าสู่ระบบรถไฟฟ้า ,ขอความร่วมมือผู้โดยสารสร้างระยะห่างในขบวนรถไฟฟ้าอย่างน้อย 1 เมตรตลอดการเดินทาง , ขอความร่วมมือผู้โดยสารรอรถไฟฟ้าขบวนถัดไปในกรณีที่มีผู้โดยสารหนาแน่ภายในขบวน , ดําเนินการจํากัดปริมาณผู้โดยสารที่จะขึ้นสู่ชั้นชานชาลาและภายในขบวนรถไฟฟ้า (Group Release) โดยกําหนดพื้นที่ในการยืนรอห่างกัน 1 เมตร
โดยเพื่อเป็นการอํานวยความสะดวกให้แก่ผู้โดยสารสอดคล้องกับมาตรการป้องกันการแพร่ระบาดฯ บริษัทยังได้ดําเนินมาตรการอํานวยความสะดวกต่างๆได้แก่ การเพิ่มขบวนรถเสริมจํานวน 14 เที่ยวต่อวันในวันจันทร์-ศุกร์ ช่วงเวลาเร่งด่วนเช้า-เย็น หรือหากมีผู้โดยสารใช้บริการหนาแน่นมากก็จะพิจารณาเพิ่มเติมขบวนรถเสริม เพื่อให้สามารถรองรับความต้องการใช้บริการของผู้โดยสารได้ รวมทั้งขอแนะนําให้ผู้โดยสารเลือกใช้บัตรสมาร์ทพาสแทนการใช้เหรียญโดยสารในการเดินทาง ซึ่งบริษัทมีการปรับลดค่าโดยสารนอกช่วงเวลาเร่งด่วน (Off Peak Hour) วันจันทร์-ศุกร์ ใน 3 ช่วงเวลา ได้แก่ 05.30-07.00 น., 10.00-17.00 น. และ 20.00-24.00 น. (ปัจจุบันให้บริการ 05.30 - 22.30 น.) ให้แก่ผู้โดยสารที่ถือบัตรสมาร์ทพาสประเภทบุคคลทั่วไป (Adult Card) จากอัตราค่าโดยสารปกติ 15-45 บาท เหลือ 15-25 บาท ตลอดสาย และเพื่อให้ผู้โดยสารได้รับความสะดวกในการใช้บริการเพิ่มมากขึ้น จึงขอความร่วมมือผู้โดยสารเหลื่อมเวลาในการเดินทาง เพื่อลดความหนาแน่นของผู้โดยสารในระบบรถไฟฟ้า และช่วยให้ผู้โดยสารได้รับความสะดวกในการเดินทางมากขึ้น
นอกจากนี้บริษัทยังมีความห่วงใยต่อผู้โดยสาร จึงกิจกรรมมอบยามดม Peppermint black inhaler กลิ่นยูคาลิปตัส ช่วยฆ่าเชื้อแบคทีเรียในระบบทางเดินหายใจให้แก่ผู้โดยสารที่ถือบัตรสมาร์ทพาสทุกประเภท ตั้งแต่วันนี้ถึงวันที่ 20 มิถุนายน 2563 ซึ่งผู้โดยสารสามารถขอรับได้ที่ห้อง Information แอร์พอร์ต เรล ลิงก์ สถานีพญาไท
หากมีข้อสงสัยสามารถติดต่อสอบถามข้อมูลและเงื่อนไขเพิ่มเติมได้ที่หมายเลข Call Center 1690 หรือ www.srtet.co.th , www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-ก.แรงงาน ยืดอายุให้ต่างด้าวทำงานได้อีก 3 เดือน สืบเนื่องจากสถานการณ์โรคติดเชื้อไวรัสโคโรนา 2019 (COVID-19) [กระทรวงแรงงาน]
วันศุกร์ที่ 20 มีนาคม 2563
ก.แรงงาน ยืดอายุให้ต่างด้าวทํางานได้อีก 3 เดือน สืบเนื่องจากสถานการณ์โรคติดเชื้อไวรัสโคโรนา 2019 (COVID-19) [กระทรวงแรงงาน]
คณะกรรมการนโยบายการบริหารจัดการการทํางานของคนต่างด้าว (คบต.) เห็นชอบการผ่อนปรนให้แรงงานต่างด้าวที่การอนุญาตทํางานสิ้นสุดวันที่ 31 มีนาคม 2563 สามารถอยู่ต่อในราชอาณาจักร และทํางานได้ต่อไปถึงวันที่ 30 มิถุนายน 2563 โดย กระทรวงแรงงานและมหาดไทย จะออกประกาศ
วันที่ 20 มีนาคม 2563 ที่ห้องประชุม ศ.นิคม จันทรวิทุร ชั้น 5 กระทรวงแรงงาน หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน เป็นประธานการประชุมคณะกรรมการนโยบายการบริหารจัดการ การทํางานของคนต่างด้าว (คบต.) ครั้งที่ 2/2563 โดยมี นายสุทธิ สุโกศล ปลัดกระทรวงแรงงาน นายสุชาติ พรชัยวิเศษกูล อธิบดีกรมการจัดหางาน คณะผู้บริหารกระทรวงแรงงาน และหน่วยงานที่เกี่ยวข้อง เช่น กระทรวงมหาดไทย กระทรวงการต่างประเทศ สํานักงานตํารวจแห่งชาติ เป็นต้น
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน กล่าวภายหลังการประชุมฯว่า สืบเนื่องจากสถานการณ์โรคติดเชื้อไวรัสโคโรนา 2019 (COVID-19) ที่มีการแพร่กระจายเป็นวงกว้าง ซึ่งรัฐบาลได้มีมาตรการป้องกัน โดยให้ปิดสถานที่ที่มีความเสี่ยงหรือสถานที่ที่มีประชาชนเป็นจํานวนมากชั่วคราว ส่งผลให้นายจ้างที่ต้องพาแรงงานต่างด้าวมายื่นขอรับใบอนุญาตทํางานภายในวันที่ 31 มีนาคม 2563 อาจสุ่มเสี่ยงต่อการแพร่ระบาด
กระทรวงแรงงานได้ปฏิบัติตามมาตรการดังกล่าวเพื่อลดความเสี่ยงและป้องกันการแพร่ระบาด โดยออกประกาศกระทรวงแรงงาน ปรับปรุงรูปแบบการดําเนินการของศูนย์บริการเบ็ดเสร็จ และเพื่อให้สอดคล้องกับการดําเนินการในศูนย์ฯ ที่ประชุมฯ จึงมีมติเห็นชอบมาตรการให้แรงงานต่างด้าวและผู้ติดตาม สามารถอยู่ในราชอาณาจักรเป็นการชั่วคราวต่อไปได้จนถึงวันที่ 30 มิถุนายน 2563 และให้แรงงานต่างด้าวสามารถทํางานได้ต่อไปถึงวันที่ 30มิถุนายน 2563 โดยให้กระทรวงแรงงานออกประกาศกระทรวงแรงงานเพื่อผ่อนผันให้แรงงานที่การอนุญาตทํางานสิ้นสุด สามารถทํางานได้ต่อไปจนถึงวันที่ 30 มิถุนายน 2563 ไปพลางก่อน และใช้บัญชีรายชื่อ (Name list) ที่กรมการจัดหางานออกให้แทนใบอนุญาตทํางานไปพลางก่อน และกระทรวงมหาดไทยออกประกาศกระทรวงมหาดไทย เพื่อผ่อนผันให้แรงงานต่างด้าวที่การอนุญาตให้อยู่ในราชอาณาจักรสิ้นสุด อยู่ในราชอาณาจักรเป็นการชั่วคราวต่อไปจนได้ถึง 30 มิถุนายน 2563 และยกเว้นค่าเปรียบเทียบปรับการอยู่เกินกําหนด (Over Stay)
นอกจากนี้ ยังขยายอายุใบรับรองแพทย์ ให้มีอายุ 90 วัน
โดยจะนําผลการประชุมเข้าสู่การพิจารณาของครม. ต่อไป
และในระหว่างนี้ ขอให้นายจ้าง/สถานประกอบการ รอฟังข่าวสารจากทางหน่วยงานราชการที่เกี่ยวข้องต่อไป
รัฐบาลไทย-ข่าวทำเนียบรัฐบาล-รองปลัดฯภานุวัฒน์ ร่วมพิธีลงนาม MOU ระหว่าง สอจ.สงขลา กับ 62 โรงงาน ในลุ่มน้ำคลองอู่ตะเภา พร้อมมอบทุ่นกักขยะลอยน้ำ
วันอาทิตย์ที่ 22 ธันวาคม 2562
รองปลัดฯภานุวัฒน์ ร่วมพิธีลงนาม MOU ระหว่าง สอจ.สงขลา กับ 62 โรงงาน ในลุ่มน้ําคลองอู่ตะเภา พร้อมมอบทุ่นกักขยะลอยน้ํา
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธาน ในพิธีลงนามบันทึกข้อตกลง "โครงการจิตอาสา รักษ์แม่น้ํา"ระหว่างสํานักงานอุตสาหกรรมจังหวัดสงขลาและโรงงานอุตสาหกรรมที่ตั้งอยู่ในลุ่มน้ําคลองอู่ตะเภา ณ โรงแรมลีการ์เด้น อ.หาดใหญ่ จ.สงขลา
วันศุกร์ที่ 20 ธันวาคม 2562 เวลา 11.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธาน ในพิธีลงนามบันทึกข้อตกลง "โครงการจิตอาสา รักษ์แม่น้ํา"ระหว่างสํานักงานอุตสาหกรรมจังหวัดสงขลาและโรงงานอุตสาหกรรมที่ตั้งอยู่ในลุ่มน้ําคลองอู่ตะเภา จํานวน 62 โรงงาน เพื่อลดมลภาวะจากการประกอบกิจการและส่งเสริมคุณภาพสิ่งแวดล้อมในชุมชน โดยมีนายประกอบ วิวิธจินดา อธิบดีกรมโรงงานอุตสาหกรรม นายสุระ เพชรพิรุณ รองอธิบดีกรมอุตสาหกรรมพื้นฐานและการเหมืองแร่ รักษาการในตําแหน่งผู้ตรวจราชการกระทรวงอุตสาหกรรม พร้อมด้วยนายธนบูรณ์ เซ่งง่าย อุตสาหกรรมจังหวัดสงขลา ร่วมงานดังกล่าว ณ โรงแรมลีการ์เด้น อ.หาดใหญ่ จ.สงขลา
จากนั้น เวลา13.00 น. รองปลัดฯ ภานุวัฒน์ พร้อมคณะ ร่วมพิธีมอบทุ่นกักขยะลอยน้ํา SCG-MDCR Litter Trap ให้แก่เทศบาลเมืองคลองแห อ.หาดใหญ่ จ.สงขลา โดยมีหน่วยงานที่เกี่ยวข้อง อาทิ เจ้าหน้าที่อุตสาหกรรมจังหวัดสงขลา เจ้าหน้าที่กรมทรัพยากรทางทะเลและชายฝั่ง และผู้บริหารเอสซีจี ร่วมส่งมอบด้วย ณ วัดคลองแห อ.หาดใหญ่ จ.สงขลา
รัฐบาลไทย-ข่าวทำเนียบรัฐบาล-รมว.มท.สั่งด่วนเพิ่มช่องทางรับฟังความคิดเห็นต่อคำถาม 4 ข้อของนายกรัฐมนตรี เพื่ออำนวยความสะดวกให้แก่ประชาชนอย่างทั่วถึงมากขึ้น
วันพฤหัสบดีที่ 15 มิถุนายน 2560
รมว.มท.สั่งด่วนเพิ่มช่องทางรับฟังความคิดเห็นต่อคําถาม 4 ข้อของนายกรัฐมนตรี เพื่ออํานวยความสะดวกให้แก่ประชาชนอย่างทั่วถึงมากขึ้น
รมว.มท.สั่งด่วนเพิ่มช่องทางรับฟังความคิดเห็นต่อคําถาม 4 ข้อของนายกรัฐมนตรี เพื่ออํานวยความสะดวกให้แก่ประชาชนอย่างทั่วถึงมากขึ้น
วันนี้ (14 มิ.ย.60) ที่กระทรวงมหาดไทย นายประยูร รัตนเสนีย์ รองปลัดกระทรวงมหาดไทย เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรี ได้กล่าวในรายการ “ศาสตร์พระราชาสู่การพัฒนาอย่างยั่งยืน” เมื่อวันที่ 26 พฤษภาคม 2560 โดยมีคําถาม 4 ข้อ เพื่อรับทราบความคิดเห็นของพี่น้องประชาชนผ่านศูนย์ดํารงธรรมทุกจังหวัด ซึ่งกระทรวงมหาดไทยได้แจ้งจังหวัด รวมทั้งขอความร่วมมือกรุงเทพมหานครและสํานักงานปลัดสํานักนายกรัฐมนตรี เปิดสถานที่รับฟังความคิดเห็นต่อคําถาม 4 ข้อดังกล่าวของนายกรัฐมนตรี ตั้งแต่วันที่ 12 มิถุนายน 2560 ที่ผ่านมา ตั้งแต่เวลา 08.30-16.30 น. ณ ศูนย์ดํารงธรรมกระทรวงมหาดไทย ศูนย์ดํารงธรรมจังหวัด ศูนย์ดํารงธรรมอําเภอ ศูนย์บริการประชาชน สํานักงานปลัดสํานักนายกรัฐมนตรี (1111) ศูนย์รับเรื่องราวร้องทุกข์กรุงเทพมหานคร และศูนย์บริการประชาชนสํานักงานเขตทุกเขต รวม 1,007 แห่ง ซึ่งตลอด 3 วันที่เปิดรับความคิดเห็น มีพี่น้องประชาชนให้ความสนใจเดินทางเข้าร่วมตอบคําถามและแสดงความคิดเห็นกันอย่างต่อเนื่อง โดยสําหรับยอดรวมประชาชนที่เดินทางเข้าร่วมตอบคําถาม 4 ข้อของนายกรัฐมนตรี ระหว่างวันที่ 12-14 มิถุนายน มีทั้งสิ้น 27,804 ราย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มีดําริให้เพิ่มช่องทางการรับฟังความคิดเห็นต่อคําถาม 4 ข้อของนายกรัฐมนตรี เพื่ออํานวยความสะดวกในการตอบคําถามและแสดงความคิดเห็นของพี่น้องประชาชนได้อย่างทั่วถึงมากขึ้น ตั้งแต่วันจันทร์ที่ 19 มิถุนายน 2560 เป็นต้นไป ณ สถานที่ดังต่อไปนี้
ในส่วนภูมิภาค เปิดให้บริการรับฟังความคิดเห็นต่อคําถาม 4 ข้อของนายกรัฐมนตรีเพิ่ม ณ ศูนย์บริการร่วมจังหวัด (One Stop Service) ซึ่งมีที่ตั้งให้บริการประชาชนอยู่ในบริเวณห้างสรรพสินค้า และศูนย์การค้าต่าง ๆ ทั่วประเทศ จํานวน 47 แห่ง
ในพื้นที่กรุงเทพมหานคร เปิดให้บริการรับฟังความคิดเห็นฯ ณ จุดบริการด่วนมหานคร (Bangkok Express Service) ซึ่งมีที่ตั้งในห้างสรรพสินค้าและสถานีรถไฟฟ้า จํานวน 12 จุด รวมทั้ง ณ โรงเรียนและศูนย์บริการสาธารณสุขในสังกัดกรุงเทพมหานคร และอาจจะขยายไปยังโรงพยาบาลในสังกัดกรุงเทพมหานคร
รองปลัดกระทรวงมหาดไทย กล่าวเพิ่มเติมว่า กระทรวงมหาดไทยเล็งเห็นถึงความสําคัญในการอํานวยความสะดวกและเพิ่มช่องทางการมีส่วนร่วมของพี่น้องประชาชนในการแสดงความคิดเห็นต่อข้อคําถาม 4 ข้อ ของนายกรัฐมนตรี ซึ่งพี่น้องประชาชนสามารถเดินทางเข้าแสดงความคิดเห็น ณ สถานที่ที่ให้บริการเพิ่มเติมได้ตั้งแต่วันที่ 19 มิถุนายน นี้ ในช่วงเวลาตามที่สถานที่นั้น ๆ เปิดให้บริการ โดยผู้แสดงความคิดเห็นจะต้องแสดงบัตรประจําตัวประชาชน และกรอกข้อมูลหมายเลขบัตรประจําตัวประชาชน 13 หลัก และรายการอื่น ๆ ตามแบบสอบถามความคิดเห็นฯ พร้อมลงลายมือชื่อผู้แสดงความคิดเห็น.
ครั้งที่ 88/2560
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดีทีเอสฯ ยืนยัน ข้อความ/สแปม ที่พบในระบบไอโอเอส ไม่มีความเกี่ยวข้องกับ "ไทยชนะ" ประสานบริษัท แอปเปิล ให้เร่งแก้ไข
วันจันทร์ที่ 1 มิถุนายน 2563
ผู้ตรวจราชการกระทรวงดีทีเอสฯ ยืนยัน ข้อความ/สแปม ที่พบในระบบไอโอเอส ไม่มีความเกี่ยวข้องกับ "ไทยชนะ" ประสานบริษัท แอปเปิล ให้เร่งแก้ไข
ผู้ตรวจราชการกระทรวงดีทีเอสฯ ยืนยัน ข้อความ/สแปม ที่พบในระบบไอโอเอส ไม่มีความเกี่ยวข้องกับ "ไทยชนะ" ประสานบริษัท แอปเปิล ให้เร่งแก้ไข
วันนี้ (1 มิ.ย. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลการแก้ไขปัญหาโรคติดเชื้อโควิด-19 ชี้แจงรายละเอียดการใช้งานแพลตฟอร์มที่เปิดให้ลงทะเบียน และ แอปพลิเคชัน “ไทยชนะ” ที่สามารถดาวน์โหลดได้แล้ว เพื่อช่วยอํานวยความสะดวกในการใช้ชีวิตประจําวันมากขึ้น สรุปสาระสําคัญ ดังนี้
ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) กล่าว คนไทยให้ความร่วมมือใช้แพลตฟอร์ม “ไทยชนะ” กว่า 18.5 ล้านคน โดยมีจํานวนกิจการ/กิจกรรม ลงทะเบียนร้านค้า 133,694 ร้าน พร้อมกันนี้ยังมียอดดาวน์โหลดแอปพลิเคชัน “ไทยชนะ” ผ่านผู้ใช้โทรศัพท์ระบบแอนดรอยด์ 125,773 คน รวมถึงจํานวนการใช้งานของระบบเช็คอิน/เช็คเอาท์ มีทั้งหมดประมาณ 90 ล้านครั้ง ซึ่งหลังการเปิดให้ใช้บริการ “ไทยชนะ” บนแอปพลิเคชันแล้ว ทําให้อัตราส่วนเช็คอินต่อเช็คเอาท์จากเดิมร้อยละ 56 เพิ่มเป็นร้อยละ 92 ด้วย
ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) กล่าวขอความร่วมมือร้านค้าในปั๊มน้ํามัน ทั้ง ร้านอาหาร ร้านสะดวกซื้อ ร่วมลงทะเบียน “ไทยชนะ” หลังการผ่อนคลายมาตรการระยะ 3 ทําให้สามารถเดินทางข้ามจังหวัดได้ ทั้งนี้ เพื่อให้ประชาชนจะสามารถสแกน QR Code เก็บประวัติการเดินทาง ในทุกสถานที่ที่ใช้บริการ สะดวกต่อการสอบสวนโรค จะยิ่งทําให้ง่ายต่อการจํากัดกลุ่มเสี่ยงในการตรวจหาผู้ป่วยเชื้อไวรัสโควิด-19
โอกาสนี้ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ยืนยันกรณีประชาชนหลายคนที่ใช้โทรศัพท์ระบบไอโอเอส ได้รับข้อความสแปมทาง iMessage ไม่ได้เกี่ยวข้องกับแพลตฟอร์ม “ไทยชนะ” เนื่องจากข้อมูล “ไทยชนะ” ทั้งหมดจะอยู่ภายใต้การดูแลควบคุมและกํากับอย่างปลอดภัยโดยกรมควบคุมโรค ซึ่งระบบ iMessage ต่างจากระบบ SMS เพราะไม่จําเป็นต้องมีเบอร์โทรศัพท์เพียงแค่มีอินเทอร์เน็ตก็สามารถส่งข้อความได้ขณะนี้ได้ประสานไปยัง บริษัท แอปเปิล เพื่อเร่งแก้ไขปัญหา พร้อมแนะนําให้ประชาชนลบข้อความและรีพอร์ตข้อความไปทางยังบริษัท แอปเปิล ด้วย
ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ให้ความมั่นใจว่า แอปพลิเคชัน “ไทยชนะ” บนระบบแอนดรอยด์เก็บข้อมูลแค่การเช็คอิน/เช็คเอาท์ ในสถานที่ต่าง ๆ เท่านั้น ไม่เก็บข้อมูลส่วนตัวด้านอื่น สําหรับผู้ใช้บริการระบบไอโอเอส จะเร่งประสานเพื่อให้สามารถดาวน์โหลดได้โดยเร็ว
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน เตรียมลงนาม MOU ยกระดับพ่อครัวแม่ครัวนำธุรกิจอาหารไทยสู่มาตรฐานโลก
วันอังคารที่ 12 กันยายน 2560
ก.แรงงาน เตรียมลงนาม MOU ยกระดับพ่อครัวแม่ครัวนําธุรกิจอาหารไทยสู่มาตรฐานโลก
ก.แรงงาน ร่วมมือหน่วยงานทั้งภาครัฐและเอกชน กําหนดแนวทางส่งเสริมและขับเคลื่อนนโยบายครัวไทยสู่ครัวโลก เสริมสร้างเอกลักษณ์อาหารไทย เตรียมลงนามบันทึกข้อตกลงความร่วมมือ ระหว่างหน่วยงานภาครัฐ สถาบันวิชาการด้านอาหาร และผู้ประกอบการธุรกิจอาหารไทย
ก.แรงงาน ร่วมมือหน่วยงานทั้งภาครัฐและเอกชน กําหนดแนวทางส่งเสริมและขับเคลื่อนนโยบายครัวไทยสู่ครัวโลก เสริมสร้างเอกลักษณ์อาหารไทย เตรียมลงนามบันทึกข้อตกลงความร่วมมือ ระหว่างหน่วยงานภาครัฐ สถาบันวิชาการด้านอาหาร และผู้ประกอบการธุรกิจอาหารไทย เพิ่มศักยภาพแรงงานเสริมสร้างขีดความสามารถในการแข่งขัน รวมทั้งยกระดับร้านอาหารไทยให้เป็นที่ยอมรับในระดับสากล
หม่อมหลวงปุณฑริก สมิติ ปลัดกระทรวงแรงงาน เป็นประธานการประชุมแนวทางการส่งเสริมและขับเคลื่อนนโยบายครัวไทยสู่ครัวโลก ณ ห้องประชุมปกรณ์ อังศุสิงห์ ชั้น 10 กรมพัฒนาฝีมือแรงงาน
โดยกล่าวว่า พล.อ.ประยุทธ์ จันทร์โอชา นายกรัฐมนตรี ได้มีข้อสั่งการให้หน่วยงานที่เกี่ยวข้องเร่งพัฒนาทักษะฝีมือพ่อครัวแม่ครัวไทยให้เป็นที่ยอมรับในระดับนานาชาติ ประกอบกับรัฐบาลให้ความสําคัญต่อการยกระดับมาตรฐานอาหารไทยให้ได้มาตรฐานสากล จึงกําหนดให้นโยบายครัวไทยสู่ครัวโลกเป็นนโยบายสําคัญที่จะให้ประเทศไทยเป็นศูนย์กลางด้านอาหารของภูมิภาคอาเซียนและของโลก โดยให้มีกระบวนการผลิตที่มีมาตรฐานตั้งแต่กระบวนการผลิตขั้นต้นจนถึงการเสริมสร้างเอกลักษณ์ความเป็นไทยให้ผู้บริโภคได้รับรู้วัฒนธรรมและเอกลักษณ์ไทย
ปลัดกระทรวงแรงงาน กล่าวต่อว่า การหารือกับหน่วยงานที่เกี่ยวข้องทั้งภาครัฐและเอกชนในครั้งนี้
จะเป็นจุดเริ่มต้นที่ดีเพื่อสร้างความเข้มแข็งต่ออุตสาหกรรมอาหารไทยให้มีแนวทางส่งเสริมและยกระดับฝีมือพ่อครัวแม่ครัวไทยสู่ครัวโลกเป็นไปในทิศทางเดียวกัน ทั้งนี้ ที่ประชุมยังได้ร่วมกันพิจารณา (ร่าง) กรอบการดําเนินงานของแต่ละหน่วยงาน ก่อนที่จะลงนามบันทึกข้อตกลงความร่วมมือ (MOU) ในวันที่ 25 กันยายน 2560 ณ โรงแรม ดิ เอมเมอรัลด์ ถนนรัชดาภิเษก สําหรับกรอบการดําเนินงานของกระทรวงแรงงาน จะให้การสนับสนุนการจัดฝึกอบรมแก่แรงงานเพื่อให้มีทักษะฝีมือตรงตามความต้องการของตลาดแรงงาน สามารถไปประกอบอาชีพพ่อครัวแม่ครัวไทยทั้งในและต่างประเทศได้ รวมทั้งดําเนินการทดสอบมาตรฐานฝีมือแรงงาน การพัฒนาทักษะด้านภาษา และการส่งเสริมการมีงานทําอีกด้วย
การลงนามความร่วมมือในครั้งนี้เพื่อพัฒนาศักยภาพกําลังแรงงานด้านมาตรฐานอาหารไทย รวมทั้งยกระดับร้านอาหารไทยทั้งในและต่างประเทศให้เป็นที่ยอมรับในระดับสากล รวมถึงนักศึกษาให้มีความรู้ ความสามารถ และทักษะฝีมือสูงขึ้น สอดคล้องกับความต้องการของตลาดแรงงาน เป็นกําลังแรงงานที่มีคุณภาพต่อการพัฒนาสังคมและเศรษฐกิจที่จะเสริมสร้างขีดความสามารถในการแข่งขันของประเทศ
-----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
กัณติภณ คูสมิทธิ์ - ภาพ/
12 กันยายน 2560
รัฐบาลไทย-ข่าวทำเนียบรัฐบาล-รอง นรม. วิษณุฯ เป็นประธานการประชุมสภาสถาบันการพลศึกษา ครั้งที่ 4/2561
วันพุธที่ 22 สิงหาคม 2561
รอง นรม. วิษณุฯ เป็นประธานการประชุมสภาสถาบันการพลศึกษา ครั้งที่ 4/2561
รอง นรม. วิษณุฯ เป็นประธานการประชุมสภาสถาบันการพลศึกษา ครั้งที่ 4/2561 พร้อมรับทราบรายงานผลการดําเนินงาน ซึ่งปฏิบัติตามคู่มือการประกันคุณภาพการศึกษาตามหลักเกณฑ์มาตรฐาน
วันนี้ (22 สิงหาคม 2561) เวลา 13.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมสภาสถาบันการพลศึกษา ครั้งที่ 4/2561 สรุปสาระสําคัญดังนี้
ที่ประชุมรับทราบรายงานผลการดําเนินงานตามนโยบายสภาสถาบันการพลศึกษา ประจําปีงบประมาณ พ.ศ. 2561 ตามหลักการประกันคุณภาพกาศึกษาภายในระดับการศึกษาขั้นพื้นฐาน ปีการศึกษา 2560 โดยโรงเรียนกีฬาในสังกัดสถาบันการพลศึกษาได้ดําเนินงานตามแนวทางการประกันคุณภาพการศึกษาและพัฒนาคุณภาพการศึกษาอย่างต่อเนื่องตามวงรอบที่ 4 (พ.ศ. 2560 – พ.ศ. 2563) โดยปฏิบัติตามคู่มือการประกันคุณภาพการศึกษาระดับการศึกษาขั้นพื้นฐาน ซึ่งสํานักงานคณะกรรมการการศึกษาขั้นพื้นฐานกระทรวงศึกษาธิการ เป็นผู้ดําเนินการจัดทํา ประกอบด้วย 4 มาตรฐาน ดังนี้ มาตรฐานที่ 1. คุณภาพของผู้เรียน มาตรฐานที่ 2. กระบวนการบริหารและจัดการของผู้บริหารสถานศึกษา มาตรฐานที่ 3. กระบวนการจัดการเรียนการสอนที่เน้นผู้เรียนเป็นสําคัญ และมาตรฐานที่ 4. ระบบประกันคุณภาพการศึกษาภายในที่มีประสิทธิผล
..........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ยธ. จัดกิจกรรม "รวมใจภักดิ์ รักแม่เที่ยงแท้ยุติธรรม" ณ ตลาดคลองผดุงกรุงเกษม
วันอังคารที่ 23 สิงหาคม 2559
ยธ. จัดกิจกรรม "รวมใจภักดิ์ รักแม่เที่ยงแท้ยุติธรรม" ณ ตลาดคลองผดุงกรุงเกษม
ยธ. จัดกิจกรรม "รวมใจภักดิ์ รักแม่เที่ยงแท้ยุติธรรม" ณ ตลาดคลองผดุงกรุงเกษม
เมื่อวันศุกร์ที่ ๑๙ สิงหาคม ๒๕๕๙
นางนฤมล ช่วงรังษี รองเลขาธิการ คณะกรรมการป้องกันและปราบปรามยาเสพติด (ป.ป.ส.)
ในฐานะผู้บริหารงานตลาดคลองผดุงกรุงเกษมของกระทรวงยุติธรรม (CEO) ประจําวันนี้
พร้อมด้วยคณะผู้บริหารกระทรวงยุติธรรม เยี่ยมชมตลาดคลองผดุงกรุงเกษม
"รวมใจภักดิ์ รักแม่เที่ยงแท้ยุติธรรม" จัดโดยกระทรวงยุติธรรม
เพื่อเฉลิมพระเกียรติสมเด็จพระนางเจ้าฯ พระบรมราชินีนาถ
เนื่องในโอกาสมหามงคลเฉลิมพระชนมพรรษา ๗ รอบ ๑๒ สิงหาคม ๒๕๕๙
อีกทั้งเพื่อจําหน่ายสินค้าและผลิตภัณฑ์จากหน่วยงานในสังกัด
การบริการให้คําปรึกษาทางด้านกฎหมายแก่ประชาชน เพื่อนําความยุติธรรมสู่ประชาชน
ณ ตลาดคลองผดุงกรุงเกษม ข้างทําเนียบรัฐบาล
โดยการจัดงานจะจัดถึงวันที่ ๒๔ สิงหาคม ๒๕๕๙
รัฐบาลไทย-ข่าวทำเนียบรัฐบาล-วิธีรับมือโควิด-19 เมื่อต้องออกจากบ้าน
วันศุกร์ที่ 29 พฤษภาคม 2563
วิธีรับมือโควิด-19 เมื่อต้องออกจากบ้าน
มีวิธีปฏิบัติอย่างไรบ้างนะ
วิธีรับมือโควิด-19 เมื่อต้องออกนอกบ้าน
1.ใช้มาตรการเว้นระยะห่าง
2.เลี่ยงการสัมผัสจุดเสี่ยงเชื้อโรค
3.เตรียมอุปกรณ์ป้องกันเชื้อโรค
4.ล้างมือทําความสะอาดเป็นประจํา
5.ติดตามสถานการณ์การแพร่ระบาดอยู่เสมอ
รัฐบาลไทย-ข่าวทำเนียบรัฐบาล- รมว.ยุติธรรม-แรงงาน ลงพื้นที่จังหวัดปทุมธานี  ให้กำลังใจผู้ต้องขังฝึกอาชีพในสถานประกอบการ ส่งเสริมการมีงานทำหลังพ้นโทษ
วันศุกร์ที่ 15 มิถุนายน 2561
รมว.ยุติธรรม-แรงงาน ลงพื้นที่จังหวัดปทุมธานี  ให้กําลังใจผู้ต้องขังฝึกอาชีพในสถานประกอบการ ส่งเสริมการมีงานทําหลังพ้นโทษ
รมว.ยุติธรรม-แรงงาน ลงพื้นที่จังหวัดปทุมธานี ให้กําลังใจผู้ต้องขังฝึกอาชีพในสถานประกอบการ ส่งเสริมการมีงานทําหลังพ้นโทษ
ในวันศุกร์ที่ ๑๕ มิถุนายน ๒๕๖๑ เวลา ๐๙.๐๐ น.
ณ บริษัท เกรทวอลล (๑๙๘๘) จํากัด จังหวัดปทุมธานี
พล.อ.อ. ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
และ พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน
นําคณะผู้บริหารกระทรวงยุติธรรรม และกระทรวงแรงงาน
ตรวจเยี่ยมและให้กําลังใจผู้ต้องขังชั้นดีที่ออกมาฝึกทักษะอาชีพในสถานประกอบการ
โดยมี ดร.พินิจ บุญเลิศ ผู้ว่าราชการจังหวัดปทุมธานี
และผู้บริหาร บริษัท เกรทวอลล (๑๙๘๘) จํากัด ให้การต้อนรับ
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า การตรวจเยี่ยมในครั้งนี้
เป็นการติดตามและขับเคลื่อนการส่งเสริมการมีงานทําหลังจากที่ได้มีการจัดทําบันทึกข้อตกลง
ว่าด้วยการประสานความร่วมมือ ภายใต้ “โครงการประชารัฐ ร่วมสร้างงาน สร้างอาชีพผู้ต้องขัง”
เมื่อวันที่ ๒๖ มีนาคม ๒๕๖๑ ณ ทัณฑสถานบําบัดพิเศษจังหวัดปทุมธานี
ซึ่งเป็นความร่วมมือกันระหว่างกรมราชทัณฑ์ กรมการจัดหางาน กรมพัฒนาฝีมือแรงงาน
สภาอุตสาหกรรมแห่งประเทศไทย และสภาหอการค้าแห่งประเทศไทย
เพื่อสร้างโอกาสและคุณภาพชีวิตที่ดีให้แก่ผู้ต้องขัง
ตลอดจนเป็นการเตรียมความพร้อมด้านทักษะฝีมือแรงงาน รวมถึงสร้างรายได้
ให้เป็นทุนนําไปประกอบอาชีพภายหลังการพ้นโทษ และไม่หวนกลับไปกระทําผิดซ้ําอีก
รัฐบาลไทย-ข่าวทำเนียบรัฐบาล-นโยบายการตลาดนำการผลิตในภาคการเกษตร
วันจันทร์ที่ 30 เมษายน 2561
นโยบายการตลาดนําการผลิตในภาคการเกษตร
เป็นแนวคิดด้านการบริหารจัดการสินค้าเกษตรแบบใหม่ เพื่อให้ปริมาณการผลิตและความต้องการสินค้าเกษตรเกิดความสมดุลกัน โดยสนับสนุนให้เกษตรกรเชื่อมโยงกับหน่วยงานต่าง ๆ ทั้งภาครัฐ เอกชน สหกรณ์การเกษตร และผู้ค้า
นโยบายการตลาดนําการผลิตในภาคการเกษตร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลใช้นโยบายการตลาดนําการผลิตในภาคการเกษตร ซึ่งเป็นแนวคิดด้านการบริหารจัดการสินค้าเกษตรแบบใหม่ เพื่อให้ปริมาณการผลิตและความต้องการสินค้าเกษตรเกิดความสมดุลกัน โดยสนับสนุนให้เกษตรกรเชื่อมโยงกับหน่วยงานต่าง ๆ ทั้งภาครัฐ เอกชน สหกรณ์การเกษตร และผู้ค้า ซึ่งดําเนินงานคืบหน้าแล้วหลายโครงการ เช่น การส่งเสริมเกษตรแปลงใหญ่ พื้นที่ 3.72 ล้านไร่ สร้างมูลค่าผลผลิตรวม 6,075 ล้านบาท การส่งเสริมเกษตรอินทรีย์ปลูกข้าวอินทรีย์ 120,000 ไร่ มีเกษตรกรเข้าร่วมกว่า 36,000 ราย ช่วยให้ต้นทุนลดลงและขายข้าวได้ราคาสูงกว่าข้าวทั่วไป ตันละ 2,000 - 8,000 บาท รวมทั้งยังเพิ่มช่องทางการจัดจําหน่ายสินค้าเกษตรใน 38 จังหวัด สร้างมูลค่ารวมกว่า 400 ล้านบาท เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. ยืนยันการจ่ายเงินเยียวยารอบเดียว 3,000 บาท ให้กลุ่มเปราะบาง 20 ก.ค. นี้
วันจันทร์ที่ 20 กรกฎาคม 2563
พม. ยืนยันการจ่ายเงินเยียวยารอบเดียว 3,000 บาท ให้กลุ่มเปราะบาง 20 ก.ค. นี้
พม. ยืนยันการจ่ายเงินเยียวยารอบเดียว 3,000 บาท ให้กลุ่มเปราะบาง 20 ก.ค. นี้
วันนี้ (20 ก.ค. 63) เวลา 11.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กทม.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า กรณีการจ่ายเงินเยียวยา 3,000 บาท สําหรับกลุ่มเปราะบางที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019หรือโควิด-19 ตามที่คณะรัฐมนตรีได้อนุมัติเมื่อวันที่ 16 มิถุนายน 2563 ให้กระทรวงการพัฒนาสังคมและความมั่นคงของมนุษย์ (พม.) ดําเนินโครงการเพื่อช่วยเหลือ เยียวยา และชดเชย ให้แก่ประชาชนซึ่งได้รับผลกระทบจากการระบาดของโรคติดเชื้อไวรัสโคโรนา 2019 (โควิด-19) โดยการจ่ายเงินเยียวยาโดยตรงรายละ 1,000 บาทต่อเดือน เพิ่มเติมจากเงินอุดหนุนเพื่อเลี้ยงดูเด็กแรกเกิด เบี้ยความพิการ และเบี้ยยังชีพผู้สูงอายุ เป็นเวลา 3 เดือน ตั้งแต่เดือนพฤษภาคม-กรกฎาคม 2563 รวมเป็นเงิน 3,000 บาท มีจํานวนทั้งหมด 6,781,881 ราย ประกอบด้วย 1. เด็กที่ได้รับสิทธิโครงการเงินอุดหนุนเพื่อการเลี้ยงดูเด็กแรกเกิด จํานวน 1,394,756 ราย 2. ผู้สูงอายุที่ได้รับเบี้ยยังชีพผู้สูงอายุ จํานวน 4,056,596 ราย และ 3. คนพิการที่มีบัตรประจําตัวคนพิการ จํานวน 1,330,529 ราย
นายจุติกล่าวต่อไปว่า ในวันนี้ กรมบัญชีกลาง ได้จ่ายเงินเยียวยา 3,000 บาท สําหรับกลุ่มเปราะบางที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019หรือโควิด-19 เข้าบัญชีของผู้มีสิทธิทั้งสามกลุ่มแล้ว โดยกลุ่มเปราะบางทั้งสามกลุ่ม ที่มีสิทธิรับเงินเยียวยา 3,000 บาท ต้องมีหลักเกณฑ์ ดังนี้ 1. เป็นผู้ที่ยังไม่เคยได้รับสิทธิการช่วยเหลือเยียวยาจากมาตรการช่วยเหลือเยียวยาของกระทรวงการคลัง กระทรวงเกษตรและสหกรณ์ และกระทรวงแรงงาน (สํานักงานประกันสังคม) 2. เป็นกลุ่มที่อยู่ในฐานข้อมูลของกระทรวง พม. ซึ่งได้รับเงินอุดหนุนรายเดือนอยู่แล้ว จึงไม่ต้องมีการลงทะเบียนในการขอรับสิทธิ์อีก โดยหากท่านได้รับเงินอุดหนุนในเดือนพฤษภาคม 2563 จากช่องทางการโอนเงินผ่านบัญชีธนาคาร หรือในรูปแบบเงินสดถือว่าท่านมีสิทธิ์ตามมาตรการช่วยเหลือเยียวยาของกระทรวง พม. และ 3) ต้องเป็นผู้ที่มีชีวิตอยู่ ณ วันที่ 31 พฤษภาคม 2563 ทั้งนี้ สําหรับผู้ที่จะได้รับเงินเยียวยาในรูปแบบเงินสดนั้น ทางกรมบัญชีกลางได้โอนเงินเข้าไปยังบัญชีขององค์กรปกครองส่วนท้องถิ่น (อปท.) แล้ว ซึ่งหลังจากนี้ อปท. จะรีบดําเนินจ่ายเงินแก่กลุ่มเป้าหมายที่รับเงินอุดหนุนรายเดือนเป็นเงินสดอยู่เดิมโดยเร็วที่สุด ไม่เกิน 15 วันทําการ ในกรณีที่ไม่ได้รับสิทธิ์หรือมีข้อสงสัย สามารถติดต่อสอบถามได้ที่สํานักงานพัฒนาสังคมและความมั่นคงของมนุษย์จังหวัด (พมจ.) ทุกจังหวัด หรือ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง